Tahir laat steeds die paaltjies spatImran Tahir vier nog ’n paaltjie. Foto: Cricinfo. In toetskrieket kon Imran Tahir nooit werklik sy stempel afdruk nie, maar in eendag- en T20-krieket is hy in ’n klas van sy eie. Die 40-jarige bybreekbouler het weliswaar ná die Wêreldbeker-toernooi uit internasionale eendagkrieket getree, maar hy gaan steeds die paaltjies in verskeie T20-ligas laat spat. Hy speel deesdae vir Surrey in die Vitality T20 Blast en die voormalige Protea-draaier het in 12 blitswedstryde reeds 19 kolwers terug na die kleedkamer gestuur. Hy was op sy beste teen Somerset (4/25) en Sussex (3/24), terwyl dit ŉ bietjie swaarder teen Middlesex gegaan het; maar toe het AB de Villiers (64) die langsteel ingelê.